Teoorias olen ma Pilleriini jutuga täiesti nõus. Et vaata, milles su  laps andekas on ja proovi teda vastavsse kooli ja kui sisse ie saa, siis mõni kool ju ikka kodu lähedal on. Eelmisel aastal sai see kõik läbi tehtud.  Laps proovis tema andega sobivasse kesklinnakooli, jäi varunimekirja ja koolist hoitatati, et ega see nimekiri suurt ei liigu.  Siis katsetas laps kodulähedasse, kuuldavasti täiesti hea tasemega kooli, ja "takerdus" ühte ülesandesse. Kui õpetaja oli palunud hoolikalt värvida, siis ta seda ka tegi…. kuni aeg läbi sai. Ka õpetaja, kelle jälgimse all oli  10 last ei suunanud teda edasi. Loomulikult on see lapse viga, kui ta ei oska oma aega planeerida, mis sest et talle polnud keegi ette öelnud, kui kaua ülesannete täitmiseks aega on ja käekella tal ka polnud… Nii et kodulähedasse kooli ta sisse ei saanud. Lõpuks pääses varunimekirjast kesklinna ja saab seal ilusti hakkama.  Nii et ma võin küll öelda, et ma mõistan uue määruse valguses vanemaid, kes oma lapsi mööda katseid veavad, kuigi mingi piirang võiks ehk olla, et lapsed ei peaks tegema katseid  rohkemasse kui näiteks 3-4 kooli.